NORAKSTS

|  |  |
| --- | --- |
| 24.10.2024. | Nr.13/14 |

**JELGAVAS VALSTSPILSĒTAS PAŠVALDĪBAI PIEDEROŠAJĀ INFRASTRUKTŪRĀ DOBELES ŠOSEJĀ UN ATMODAS IELĀ JELGAVĀ, VEIKTO IEGULDĪJUMU PIEŅEMŠANA bez atlīdzības**

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā (turpmāk – Pašvaldība) 2024.gada 26.septembrī saņemta SIA “LIDL Latvija” (reģistrācijas Nr.40203023760, juridiskā adrese Dzelzavas iela 131, Rīga, LV-1021) vēstule Nr.IM-24/09/725 ar lūgumu pieņemt bez atlīdzības Jelgavas valstspilsētas pašvaldības īpašumā publiskajā infrastruktūrā veiktos ieguldījumus 348 947 *euro* vērtībā.

SIA “LIDL Latvija”, veicot teritorijas Dobeles šosejā 45A, Jelgavā labiekārtošanu, saskaņā ar Jelgavas valstspilsētas pašvaldības iestādes “Pilsētsaimniecība” izsniegtajiem 2022.gada 6.aprīļa tehniskajiem noteikumiem Nr. PIL/5-6/22 un 2023.gada 16.jūnija rakšanas darbu saskaņojumu Nr. 702, veikusi ieguldījumus publiskajā infrastruktūrā: atjaunots un pārbūvēts ceļa segums, lietus kanalizācijas tīkls (vaļēja sistēma – grāvis), izbūvētas ietves, veikta teritorijas apzaļumošana.

Pamatojoties Pašvaldību likuma 4.panta pirmās daļas 2.punktu, 10.panta pirmās daļas 21.punktu, 73.panta ceturto daļu un SIA “LIDL Latvija” 2024.gada 24.septembra vēstuli Nr. IM-24/09/725,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pieņemt bez atlīdzības Jelgavas valstspilsētas pašvaldības īpašumā SIA “LIDL Latvija” veiktos ieguldījumus (348 947 *euro*) publiskajā infrastruktūrā Dobeles šosejā un Atmodas ielā, Jelgavā, saskaņā ar 1.pielikumu.
2. Pilnvarot Jelgavas valstspilsētas pašvaldības iestādes “Pilsētsaimniecība” vadītāju parakstīt aktu par lēmuma 1.pielikumā norādīto ieguldījumu pieņemšanu Jelgavas valstspilsētas pašvaldības īpašumā un pārņemt valdījumā 1.pielikumā minētās publiskās infrastruktūras pamatlīdzekļus.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 24. oktobrī